  Анжелика Тихонова корреспондент Удмуртиысь егитъёслэн центрзы 14-17 аресъем быдэ вуымтэослэсь гужем ужаны куриськонъёссэс кутыны кутскиз. Со сярысь элькун тӧролэн но кивалтэтлэн пресс-службазы ивортӥз. 2021-тӥ арын пиналъёслы огдырлы ужаны 200 интыос вань Соос интывылэз чебер но чылкыт карон, школаосын ужась лагерьёсын нылпиослэсь шутэтсконзэс радъян, мерлыко вотэсъёсты нуон но ӵектосъёсты азинтон бордын ужаны быгатозы. Озьы ик Удмуртиысь физкультурая, спортъя но егитъёсын ужан политикая министерство бордын ужась ужъюртъёс но быдэ вуымтэосты кутозы. Уже интыяськыны куриськонъёсты Удмуртиысь егитъёслэн центрзылэн нимлыко сайтаз кутозы. Со понна нырысь ик «Молодёжь России» ивортодэтъя сӧзнэтын пусйиськоно, электрон формаез быдэстоно но куинь ужан нунал ӵоже сое эскеремез возьмано.  Тегъёс: Мерлык Ижкар Удмуртия пиналъёс гужем уж  